**Ādažu novada domes**

**iepirkuma**

**„Skolas būvdarbi Ādažos”**

**(ID.Nr. ĀND 2017/92)**

iepirkuma komisijas sēdes

# **PROTOKOLS Nr.05-30-2017/92-16**

|  |  |
| --- | --- |
| Ādažos | **2018.gada 30.novembrī** |

## **Sēde sākās:**

## Komisijas priekšsēdētājs atklāj sēdi plkst. 10:00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Valērijs Bulāns  Everita Kāpa  Uģis Dambis  Artis Brūvers  Alīna Liepiņa - Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194, Ādažu novada domes 2018.gada 13.aprīļa lēmums Nr. 72 un Ādažu novada domes 2018.gada 25.septembra lēmums Nr. 226.

**Darba kārtībā:**

Par vienošanās slēgšanu ar SIA “MONUM” par būvdarbu izpildes termiņa pagarinājumu.

**Darba gaita:**

1. E. Kāpa atgādina, ka 2018.gada 21.februārī tika noslēgts līgums par jaunās skolas un ielas būvniecību ar SIA “MONUM” (turpmāk tekstā – Uzņēmējs).
2. A. Liepiņa-Jākobsone atgādina, ka 2018.gada 21.augusta komisijas sēdē (Prot. Nr. 05-30-201/92-15) tika izskatīts Attīstības un investīcijas daļas projektu vadītāja Normunda Masaļska iesniegums, kurā N. Masaļskis informēja, ka ir saņēmis Uzņēmēja iesniegumu par būvdarbu veikšanas termiņa pagarinājumu (par vismaz vienu mēnesi), būvdarbu izpildes precizēto laika grafiku un papildus darbu tāmēm. Izvērtējot Uzņēmēja iesniegumu, N. Masaļskis sniedza atzinumu, ka nepiekrīt Uzņēmēja prasītajam līguma termiņa pagarinājumam, bet akceptē termiņa pagarinājumu par 3 nedēļām.

E. Kāpa informē, ka Uzņēmējs nepiekrita N. Masaļska atzinumam un attiecās slēgt vienošanos par I kārtas būvdarbu izpildes termiņa pagarinājumu par 3 nedēļām.

1. A. Liepiņa-Jākobsone informē, ka ir saņemts N. Masaļska iesniegums (27.11.2018., Nr. ĀND/1-33-74/18/24).

N. Masaļskis iesniegumā norāda:

1. 2018.gada 21.februārī starp Ādažu novada domi (turpmāk - Pasūtītājs) un SIA “MONUM” (turpmāk - Uzņēmējs) tika noslēgts līgums par jaunās skolas un ielas būvniecību Nr.JUR 2018-02/137 (turpmāk - Līgums) un vienošanās pie Līguma par skolas ēkas Attekas ielas turpinājuma izbūvi Ādažos, būvdarbu apjoma un izmaksu samazināšanu JUR Nr.2018-02/138 (turpmāk - Vienošanās). Pasūtītājs ir saņēmis Uzņēmēja iesniegumu (reģistrēts Ādažu novada domē 12.11.2018. ar Nr. ĀND/1-18/18/3474) par 21.02.2018. līguma JUR Nr.2018-02/137 saistību izpildi un izpildes termiņa pagarinājumu.
2. 07.05.2018. Uzņēmējs, veicot kanalizācijas tīklu izbūvi, konstatēja betona tvertni (vecās sūkņu stacijas pazemes daļu), kurā bija sabērti būvgruži (Neatbilstības akts Nr.11). Betona tvertne nebija norādīta tehniskā projekta topogrāfijā, attiecīgi, nebija iespējas veikt projektā paredzēto kanalizācijas tīklu izbūvi. Atbilstoši autoruzrauga (SIA “Nams”) norādēm betona tvertne tika demontēta, kā rezultātā izveidojās milzīga bedre, kas ietekmēja šajā vietā paredzēto pāļu nestspēju un bija nepieciešams būvprojektā veikt pamatu konstrukcijas izmaiņas. Autoruzraugs (SIA “Nams”) izstrādāja izmaiņu projektu, kas 28.06.2018. saņēma ekspertīzes (AS “Inspecta Latvia”) pozitīvu atzinumu. Laika posmā no 07.05.2018. līdz 28.06.2018. (53 dienas) Uzņēmējs norādītajā vietā nevarēja veikt nekādus būvdarbus, t.sk. saistītus ar pamatu izbūvi.
3. 16.10.2018. Būvdarbu izpildes laikā veicot UKT tīklu izbūvi, tika konstatēti zemē ierakti būvgruži, kas Uzņēmējam bija papildus apjomi (60 m3), kurus bija nepieciešams demontēt, izvest un utilizēt. Tas savukārt prasīja papildus 2 nedēļas.
4. Pašvaldība ir iepazinusies ar situāciju, ir izvērtējusi būvuzrauga S. Frolova (SIA “Būvuzraugi LV”) atzinumu Nr. BU–22112018-01 (22.11.2018.), konsultanta R. Fūrmaņa (SIA “Brangi”) atzinumu Nr.22.11-18 (22.11.2018.) un uzskata, ka būvdarbu termiņa pagarinājuma pieprasījums ir objektīvs.

Ņemot vērā visu iepriekšminēto, N. Masaļskis lūdz Iepirkumu komisiju atbalstīt 1.kārtas būvdarbu izpildes termiņa pagarinājumu līdz 01.06.2019.

1. Komisija iepazīstas ar iesniegumu.
2. Komisija lemj par vienošanās slēgšanu ar SIA “MONUM” par būvdarbu izpildes termiņa pagarinājumu.

**Komisija vienbalsīgi nolemj:**

1. **Akceptēt līguma JUR 2018-02/137 līguma grozījums par I kārtas būvdarbu izpildes pabeigšanu Līgumā noteiktajā kārtībā un apjomā līdz 2019.gada 1.jūnijam.**

**Sēdi slēdz:**

Komisijas priekšsēdētājs sēdi slēdz plkst. 10:30.

**Pielikumā:**

1. Attīstības un investīcijas daļas projektu vadītāja Normunda Masaļska iesniegums.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

\_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone